
RAPORT

asupra proiectului de Lege privind exercitarea profesiei de detectiv particular şi

asupra propunerii legislative privind exercitarea profesiei de detectiv particular

1.În conformitate cu prevederile articolului 89 din Regulamentul Camerei Deputaţilor, Comisia pentru apărare, ordine publică şi siguranţă naţională, a fost sesizată spre dezbatere şi avizare în fond, în procedură obişnuită, cu proiectul de Lege privind exercitarea profesiei de detectiv particular, trimis cu adresa nr. 229 din 22 mai 2000 şi înregistrat sub nr. 288/XVII/12 din 23 mai 2000.

În baza aceluiaşi articol din Regulamentul Camerei Deputaţilor, Comisia pentru apărare, ordine publică şi siguranţă naţională, a fost sesizată spre dezbatere şi avizare în fond, în procedură obişnuită, cu propunerea legislativă privind exercitarea profesiei de detectiv particular, trimisă cu adresa nr.578 din 16 decembrie 2002 şi înregistrată cu nr.32/828 din 17 decembrie 2002.

Potrivit art. 66 alin. 3 din Regulamentul Camerei Deputaţilor, comisia întocmeşte un singur raport pentru ambele iniţiative legislative, acestea având acelaşi obiect de reglementare.

În cadrul dezbaterilor, membrii comisiei au constatat următoarele:

Pentru proiectul de lege privind exercitarea profesiei de detectiv particular, Comisia pentru muncă şi protecţie socială şi Comisia juridică, de disciplină şi imunităţi, sesizate spre dezbatere şi avizare, cu numerele 197/XVIII/7 din 22 iunie 2000 şi, respectiv, 515/XVIII/11 din 25 iunie 2000, au acordat avize favorabile, în forma adoptată de Senat.

Consiliul Legislativ, cu nr.166/20.02.1998,  a avizat  proiectul de lege la acea dată, favorabil,  fără observaţii

sau propuneri. 

Prin adresa Asociaţiei Naţionale a Detectivilor din România, din 24  mai  2001,  primită la comisie în ziua de

25 iunie 2001 prin  intermediul  preşedintelui Camerei Deputaţilor, se     formulează 30 de propuneri de modificare a textului Senatului.

Punctul de vedere al Guvernului, referitor la acest proiect de lege, ne-a fost  comunicat de  către    Ministerul

pentru Relaţia cu Parlamentul la 12 aprilie 2002, la solicitarea comisiei. Faţă de textul adoptat de Senat, Guvernul a formulat 34 propuneri de modificare şi completare.

Serviciul Român de Informaţii, la 16 aprilie 2002, a supus atenţiei comisiei un număr de 14 propuneri de modificare a textului adoptat de Senat.

Propunerea legislativă privind exercitarea profesiei de detectiv particular, iniţiată de un număr de 7 deputaţi şi structurată pe proiectul iniţial, a fost avizată de Consiliul Legislativ, cu nr. 1611/12.12.2002, cu  observaţii şi propuneri.

Din analiza comparativă a celor două iniţiative legislative, membrii comisiei au constatat faptul că, în general,  există redactări identice ale articolelor şi există numeroase asemănări de conţinut, prin frecventa interferare a normelor şi prin  înţelesuri corespondente. Prevederile cu caracter de noutate cuprinse în  propunerea legislativă se referă la înfiinţarea unui consiliu al detectivilor  şi la stabilirea principalelor drepturi şi obligaţii ale acestora într-un Cod deontologic, urmând  ca respectivul cod să fie supus  aprobării Parlamentului.

Ambele iniţiative legislative au fost elaborate în vederea stabilirii cadrului legal pentru exercitarea, în mod individual sau prin societăţi specializate, a profesiei de detectiv particular.  

Comisia a hotărât examinarea acestor iniţiative legislative, luând ca bază a dezbaterilor proiectul Guvernului, aşa cum este  structurat, inclusiv titlurile celor 5 capitole.
2. Proiectul de lege şi propunerea legislativă fac parte din categoria legilor ordinare şi se adoptă potrivit  art.74 alin. (2) din Constituţie.

3. La dezbaterea proiectului au participat în calitate de invitaţi, potrivit prevederilor art. 51 şi 52 din Regulamentul Camerei Deputaţilor, domnii Pavel Abraham, Mihai Tătuţ, Constantin Manoloiu, Vasile Gil, Georgică Pelcaru şi doamna Adriana Crăciun, toţi din cadrul din Ministerului de Interne, doamna Maria Bumbaru - preşedintele Asociaţiei Naţionale a Detectivilor din România, domnii Stan Stăvărache, Eugen Iorga şi Antoanela Alexe, din cadrul Serviciului Român de Informaţii, domnii Florea Popescu şi Florin Făiniş, din cadrul Serviciului de Protecţie şi Pază şi domnul Iulian Moisescu, preşedintele Asociaţiei Investigatorilor, a Gărzilor de Corp şi a Serviciilor de Pază din România.

4.Proiectul de lege a fost dezbătut în şedinţele comisiei din  28 şi 31 ianuarie, 22, 28 şi 29 mai, 5, 11, 12 şi 19 iunie, 8, 9 şi 15 octombrie, 20, 26, 27 şi, 29 noiembrie 2002 şi 18 februarie 2003.

Propunerea legislativă a fost dezbătută în şedinţa din 18 februarie 2003, la lucrări fiind prezenţi 24 deputaţi, din totalul de 26 de membri ai comisiei.

5.Proiectul de lege a fost adoptat de Senat la 11 mai 2000.

În urma dezbaterilor, în şedinţa din 18 februarie 2003, membrii comisiei au hotărât, cu unanimitate de voturi pentru, să solicite Plenului Camerei Deputaţilor respingerea Propunerii legislative privind exercitarea profesiei de detectiv particular.


În cadrul aceleiaşi şedinţe, membrii comisiei au hotărât, cu 21 de voturi pentru, două voturi împotrivă şi o abţinere, să supună, cu modificări,  Plenului Camerei Deputaţilor, spre dezbatere şi adoptare, proiectul de Lege privind exercitarea profesiei de detectiv particular.

I.Amendamente admise

Comisia propune adoptarea proiectului de lege cu următoarele amendamente:

Nr. crt
Textul adoptat de Senat
Textul propus de comisie

(autorul amendamentului)
Motivarea

propunerii amendamentelor

0
1
2
3

1
Lege privind exercitarea activităţii de detectiv particular
Nemodificat


2
CAPITOLUL  I

DISPOZIŢII GENERALE
Nemodificat


3
Art. 1. - (1) Detectivul particular este persoana atestată în condiţiile prezentei legi care, la cererea persoanelor fizice sau juridice, desfăşoară  activităţi specifice de investigare, cu privire la:

a)conduita şi moralitatea unor persoane;

b)solvabilitatea ori seriozitatea unei persoane fizice sau juridice potenţială parteneră într-o afacere;

c)persoanele dispărute de la domiciliu, altele decât cele care sunt în competenţa de cercetare a poliţiei;

d)bunurile care fac obiectul unor litigii civile, înstrăinate în scopul prejudicierii intereselor unei părţi în proces;

e)asigurarea protecţiei împotriva scurgerii unor informaţii economice, din sfera activităţii agenţilor economici care doresc să păstreze confidenţialitatea acestora;

(2)Activitatea detectivului particular nu poate fi contrară legii, siguranţei naţionale, ordinii publice sau bunelor moravuri.

(3)Informaţiile obţinute în urma activităţilor desfăşurate de detectivul particular sunt destinate exclusiv clientului acestuia.
Art.1.(1) Detectivul particular este persoana atestată în condiţiile prezentei legi şi care, fără să aducă atingere dreptului la viaţă intimă, familială şi privată ori altor drepturi şi libertăţi fundamentale, la cererea persoanelor fizice sau juridice, desfăşoară  activităţi specifice de investigare, referitoare la:
(Autori: d-nii dep.Octavian Mitu şi  Radu Stroe)

a)conduita sau moralitatea publică a unor persoane;

(Autori: d-nii dep.Timotei Stuparu şi Virgil Popescu)

b) date privind solvabilitatea ori seriozitatea unei persoane fizice sau juridice potenţială parteneră într-o afacere;
(Autori: d-nii dep.Dorel Bahrin şi MetinCerchez)

c) persoanele dispărute de la domiciliu;

(Autori: d-nii dep.Răzvan Ionescu şi Marcu Tudor)

d) bunurile care fac obiectul unor litigii de natură civilă sau penală, înstrăinate în scopul prejudicierii intereselor unei părţi în proces;
(Autori: d-nii dep.Răzvan Ionescu şi  Marcu Tudor)

e) asigurarea protecţiei împotriva scurgerii unor informaţii din sfera vieţii private sau a activităţii agenţilor economici care doresc să păstreze confidenţialitatea acestora.
(Autori: d-nii dep.Dorel Bahrin şi MarcuTudor)

2) Activitatea detectivului particular nu poate fi contrară reglementărilor legale interne sau celor internaţionale la care România este parte, siguranţei naţionale, ordinii publice sau bunelor moravuri.

(Autori: d-nii dep.Marcu Tudor şi Radu Stroe)

(3) Informaţiile obţinute în urma activităţilor desfăşurate de detectivul particular sunt destinate exclusiv clientului acestuia,  în condiţiile prezentei legi.

(Autori:d-nii dep.Radu Stroe şi Marcu Tudor)
-Amendamentul propus conferă textului caracter de normă imperativă, în ocrotirea şi respectarea personalităţii individului.

- Pentru o limitare necesară a activităţilor de investigare.

-Clientul poate ajunge la concluzii numai în baza datelor obţinute şi prezentate de către detectiv.

-Sub acest aspect, activitatea detectivului se desfăşoară în mod independent şi poate constitui chiar un sprijin pentru  lucrătorii de poliţie.

-Pentru ca detectivul să aibă posibilitatea de a investiga inainte de soluţionarea laturii civile în procesul penal.

-Prevederile constituţionale obligă autorităţile publice la respectul vieţii intime a persoanelor împotriva împotriva oricăror acţiuni din partea oricărui subiect de drept.

- Completare necesară.

- Completare necesară.

4
Art. 2. - (1) Detectivul particular îşi poate exercita profesia numai în cadrul societăţilor de detectivi specializate în desfăşurarea activităţilor de investigaţie, înfiinţate conform legii, cu autorizarea Inspectoratului General al Poliţiei.

(2) Obiectul de activitate al societăţilor de detectivi este unic.

(3) Conducătorii executivi ai societăţilor de detectivi trebuie să fie absolvenţi ai facultăţii de drept sau ai unei şcoli postliceale de detectivi ori să fi îndeplinit funcţia de poliţist sau lucrător în cadrul unei instituţii publice cu atribuţii în domeniul ordinii publice sau siguranţei naţionale cu grad de ofiţer şi să îndeplinească condiţiile prevăzute la art. 5 lit. c), d),   e) şi f) din prezenta lege.
Art. 2 - (1) Detectivul particular îşi poate exercita profesia, după caz, în cadrul societăţilor specializate de detectivi sau în cabinete individuale, înfiinţate conform legislaţiei  comerciale şi care funcţionează în baza licenţei eliberate de  Inspectoratului General al Poliţiei Române.

(Autor: dl.dep.Răzvan Ionescu)

(2) Obiectul de activitate al societăţilor specializate de detectivi şi al cabinetelor individuale este unic.

(Autor: dl.dep.Răzvan Ionescu)

(3) Pot fi detectivi ai societăţilor specializate sau ai cabinetelor individuale absolvenţii facultăţilor de drept sau ai unei şcoli speciale de detectivi sau persoanele care şi-au desfăşurat activitatea în cadrul unei instituţii publice cu atribuţii în domeniul apărării, ordinii publice sau siguranţei naţionale, care îndeplinesc condiţiile prevăzute la art. 5 lit. c), d), e) şi f) din prezenta lege şi care  nu au activat, în ultimii 3 ani, în cadrul instituţiilor respective.

(Autori: d-nii. dep. Valentin Vasilescu - pentru prima parte a textului şi Răzvan Ionescu - pentru interdicţia de 3 ani)
-Pentru ca detectivul să-şi poată exercita activitatea şi prin cabinet individual, înfiinţat în baza legislaţiei comerciale.

-Urmare a modificării aduse alin.(1)

- Interdicţia de a fi detectiv în cadrul societăţii specializate sau al cabinetului individual, pentru o perioadă de 3 ani de la data încetării raporturilor de serviciu, este necesară întrucât persoana poate deţine informaţii de interes operativ, de care s-ar putea folosi în scopuri care ar aduce atingere intereselor statului sau ale unor persoane fizice ori juridice.

5
Art. 3. - (1) Detectivul particular are obligaţia să păstreze confidenţialitatea asupra datelor şi informaţiilor obţinute.

(2) La cererea scrisă a instanţelor judecătoreşti, parchetului sau organelor de cercetare penală ale poliţiei, datele şi informaţiile prevăzute la alin. (1) vor fi comunicate acestora, dacă ele pot servi la aflarea adevărului într-o cauză penală sau civilă.

(3) În activitatea desfăşurată, detectivul particular se supune numai legii, statutului societăţii specializate de detectivi, precum şi normelor de ordine interioară, aprobate de Inspectoratul General al Poliţiei.
Art. 3. - (1) Detectivul particular este obligat  să păstreze secretul profesional asupra datelor şi informaţiilor obţinute.

(Autori:d-nii dep.Virgil Popescu şi Ioan Oltei)

(2) Datele şi informaţiile prevăzute la alin. (1) pot fi comunicate, la cerere, potrivit legii, numai instanţelor judecătoreşti şi Ministerului Public, dacă acestea sunt utile pentru aflarea adevărului în cauzele aflate pe rol.

(Autori: d-nii dep.Virgil Popescu şi Ioan Oltei)

(3) În activitatea desfăşurată, detectivul particular se supune legii, statutului societăţii specializate de detectivi sau cabinetului individual.
(Autor: dl.dep.Răzvan Ionescu)
-Text corespunzător interzicerii divulgării datelor şi informaţiilor.

-Instanţele şi parchetele apreciază utilitatea acestor date şi informaţii, în scopul soluţionării dosarelor pe care le instrumentează.

-Corelare cu art. 2

6
CAPITOLUL  II

DOBÂNDIREA CALITĂŢII DE DETECTIV PARTICULAR
Nemodificat


7
Art. 4. - Activitatea de detectiv particular poate fi desfăşurată numai de persoanele care au dobândit această calitate.


Art. 4. - Activitatea de detectiv particular poate fi desfăşurată numai de persoanele care sunt atestate profesional."

(Autor: dl.dep.Răzvan Ionescu)
- Corelare cu art.7, alin. (3)

8
Art. 5. - Poate dobândi calitatea de detectiv particular, persoana care îndeplineşte următoarele condiţii:

a)are cetăţenie română şi domiciliul în ţară;

b)posedă cel puţin studii medii cu examen de bacalaureat şi este absolvent al unei şcoli postliceale de detectivi sau a îndeplinit funcţia de poliţist ori lucrător în cadrul unor instituţii publice cu atribuţii în domeniul ordinii publice ori siguranţei naţionale sau sunt absolvenţi ai facultăţii de drept;

c)este apt din punct de vedere medical;

d) nu a săvârşit fapte penale şi are o bună reputaţie;

e) nu desfăşoară o activitate care implică exerciţiul autorităţilor publice;

f) a obţinut avizul inspectoratului de poliţie judeţean sau al Direcţiei Generale de Poliţie a municipiului Bucureşti, după caz;

g) a promovat examenul de atestare a calităţii de detectiv, conform prevederilor art. 7. Nu susţin examen de atestare foştii magistraţi şi poliţiştii.

-
Nemodificat

Nemodificat

b) posedă cel puţin studii medii cu examen de bacalaureat şi este absolventă a unei şcoli postliceale de detectivi sau a îndeplinit funcţia de poliţist ori lucrător în cadrul unor instituţii publice cu atribuţii în domeniul ordinii publice sau siguranţei naţionale, ori este absolventă   a unei instituţii de învăţământ superior;

(Autori: d-nii dep.Cornel Boiangiu, Radu Stroe şi Ioan Oltei)

c) este aptă din punct de vedere medical;

(Autor: dl dep. Ioan Oltei)

d) nu a săvârşit fapte penale;"

(Autor: dl.dep.Constantin Bucur)

e) nu desfăşoară o activitate care implică exerciţiul autorităţii publice;

(Autor: dl.dep.Ioan Oltei)

Nemodificat

g) a promovat examenul de atestare a calităţii de detectiv, conform prevederilor art. 7; 

(Autori: d-nii dep.Ioan Oltei şi  Valentin Vasilescu)

h) nu a activat în ultimii 3 ani în cadrul instituţiilor publice cu atribuţii în domeniul siguranţei naţionale.

(Autor: dl.dep.Răzvan Ionescu)
-Acord gramatical

- Pentru ca orice absolvent al unei astfel de instituţii, care posedă calităţile şi aptitudinile necesare, să poată deveni detectiv particular

-Acord gramatical

- Textul eliminat nu este necesar, sub aspectul relevanţei şi al cuantificării bunei reputaţii.

- Formulare corectă

- Pentru ca  susţinerea examenului să fie obligatorie pentru toate categoriile de candidaţi.

- Persoana poate deţine informaţii de interes operativ, de care s-ar putea folosi în scopuri care ar aduce atingere intereselor statului sau ale unor persoane fizice ori juridice.

9
Art. 6. - Pentru susţinerea examenului de atestare a calităţii de detectiv particular, cei interesaţi trebuie să depună la inspectoratele de poliţie judeţene sau, după caz, la Direcţia Generală de Poliţie a municipiului Bucureşti, următoarele acte:

a) cerere;

b) curriculum-vitae;

c)actul de stare civilă, copie legalizată;

d)actul de studii, copie legalizată;

e) actul de absolvire al unui curs de specialitate,  copie legalizată, după caz;

f) certificate medicale şi de testare psihologică eliberate de către o unitate sanitară specializată, respectiv, de un laborator autorizat;

g) certificat de cazier judiciar;

h) declaraţie din care să rezulte că nu se află în situaţia prevăzută la art. 5 lit. e);

i) dovada achitării tarifului pentru susţinerea examenului de atestare a cunoştinţelor, stabilit în conformitate cu dispoziţiile legale.
Nemodificat

Nemodificat

Nemodificat

Nemodificat

Nemodificat

e) actul de absolvire al unui curs de specialitate,  copie legalizată;

(Autor: dl.dep.Răzvan Ionescu)

Nemodificat

Nemodificat

Nemodificat

Nemodificat
- Pentru evitarea unei trimiteri la "alte cazuri"

10
Art.7.- (1) Calitatea de detectiv particular se dobândeşte în urma verificării îndeplinirii condiţiilor prevăzute de lege şi examinarea candidaţilor de către o comisie instituită la nivelul inspectoratului de poliţie al judeţului, respectiv, al Direcţiei Generale de Poliţie a municipiului Bucureşti.

(2) Comisia de examinare se întruneşte trimestrial, iar verificarea cunoştinţelor se face potrivit tematicii  aprobate   de

Inspectoratul General al Poliţiei.

(3) După promovarea examenului, detectivului particular i se eliberează un atestat, pe baza căruia se poate angaja la orice societate autorizată să desfăşoare activităţi de investigare.

-
Art.7.- (1) Calitatea de detectiv particular se dobândeşte în urma verificării îndeplinirii condiţiilor prevăzute de lege şi a examinării candidaţilor de către o comisie instituită la nivelul inspectoratului de poliţie al judeţului, respectiv, al Direcţiei Generale de Poliţie a municipiului Bucureşti.

(Autor: dl.dep.Timotei Stuparu)

(2) Comisia prevăzută la alin. (1) se întruneşte trimestrial, iar verificarea cunoştinţelor se face potrivit tematicii   aprobate   de Inspectoratul General al Poliţiei Române.
(Autor: dl.dep.Ioan Oltei)

(3) După promovarea examenului, detectivului particular i se eliberează un atestat, pe baza căruia se poate asocia, ori angaja la o societate licenţiată sau îşi poate înfiinţa cabinet individual pentru desfăşurarea de activităţi de investigare.

(Autori: d-nii dep.Valentin Vasilescu şi Virgil Popescu)

(4) Persoana respinsă la examen poate depune contestaţie  la Inspectoratul General al Poliţiei Române în termen de 3 zile, acesta având obligaţia  să o soluţioneze în termen de 30 zile de la data depunerii.
(Autori: d-nii dep. Radu Stroe şi Marius Iriza)
-Pentru o corectă exprimare.

- Pentru concordanţă cu Legea Poliţiei Române.

- Corelare cu art.2

- Prevedere necesară,  potrivit căreia candidaţii respinşi pot depune contestaţie cu privire la examinare.

Art.8.- (1) Calitatea de detectiv particular încetează de drept, în următoarele cazuri :
a)în termen de un an de la data atestării, dacă detectivul particular nu s-a angajat cu contract de muncă în cadrul unei societăţi specializate de detectivi;
b)în termen de un an de la data încetării raporturilor de muncă cu o societate specializată, dacă nu s-a reangajat în calitate de detectiv  particular;

c)prin renunţare scrisă depusă la inspectoratul de poliţie al judeţului, după caz, la Direcţia Generală de Poliţie a municipiului Bucureşti;

-

d)când persoana în cauză nu mai îndeplineşte condiţiile prevăzute la art. 5 lit. a), lit. c), d) şi e);
e) la data pensionării, în condiţiile legii.

(2) Pierderea calităţii de detectiv particular, în condiţiile prevăzute la lit. a), lit. c), d) şi e) din alineatul precedent, nu împiedică o nouă solicitare de atestare în condiţiile prezentei legi.

(3) Calitatea de detectiv particular se suspendă pe perioada în care persoana în cauză se află în curs de urmărire penală sau judecată pentru săvârşirea unei infracţiuni, precum şi pentru timpul cât se află în una din situaţiile prevăzute la art. 10.
Art.8.- (1) Calitatea de detectiv particular încetează:

(Autor: dl.dep.Virgil Popescu)
SE ELIMINĂ
SE ELIMINĂ

a) prin renunţare scrisă, care se depune la inspectoratul de poliţie al judeţului sau, după caz, la Direcţia Generală  de Poliţie a municipiului Bucureşti;
(Autor: dl.dep.Răzvan Ionescu)
b) prin anularea atestatului în condiţiile art. 23 alin.(2);

c)când persoana în cauză nu mai îndeplineşte condiţiile prevăzute la art. 5 lit. a), c), d) şi e)."

SE ELIMINĂ

(Autor: dl.dep.Virgil Popescu)

SE ELIMINĂ

(Autori: d-nii dep.Radu Stroe şi Constantin Bucur)
(2) Calitatea de detectiv particular se suspendă :
a) când împotriva persoanei în cauză se pune în mişcare acţiunea penală, pentru o infracţiune săvârşită cu intenţie, în legătură cu activitatea sa  de detectiv; în acest caz suspendarea durează până la soluţionarea definitivă a cauzei;

b)pe timpul cât detectivul particular se află într-una din situaţiile prevăzute la art. 10;

c) în condiţiile prevăzute la art. 20 şi
art. 23 alin. (1).

(Autori: d-nii dep.Radu Stroe şi Constantin Bucur)
-Pentru simplificarea textului.

-Textul nu este necesar.

-Textul nu este necesar.

-Prin renumerotare, lit.c) devine lit.a), lit. b) este un text nou introdus iar lit. d) devine c), 'n redactare modificată.

-Anularea atestatului constituie un motiv temeinic pentru încetarea calităţii de detecctiv

-Textul nu este necesar.

-Textul nu este necesar.

-Urmare a eliminării cuprinsului alineatului iniţial, (2), prin renumerotare, alin.(3) devine alin.(2), modificat.

- Structurarea pe litere a textului aduce un plus de claritate acestei normei juridice.

12
Art. 9. - (1)  La angajarea detectivului particular, societatea încheie contract de muncă cu angajatul, căruia îi eliberează o legitimaţie de serviciu.
(2) Legitimaţia este personală, netransmisibilă şi se vizează anual de inspectoratul de poliţie judeţean sau, după caz, Direcţia Generală de Poliţie a municipiului Bucureşti.

3) Forma şi conţinutul legitimaţiei se stabilesc de Inspectoratul General al Poliţiei.
Art.9.(1) După promovarea examenului de atestare, inspectoratul de poliţie al judeţului sau, după caz, Direcţia Generală de Poliţie a municipiului Bucureşti, eliberează persoanei în cauză o legitimaţie de detectiv particular, cu plata unei taxe.
2) Cuantumul taxei prevăzute la alin.(1), precum şi forma şi conţinutul legitimaţiei se stabilesc prin ordin al ministrului de interne, la propunerea Inspectoratului General al Poliţiei Române
(Autor: dl.dep.Virgil Popescu)
SE ELIMINĂ
-Text îmbunătăţit

-Textul se reformulează mai jos într-o redactare îmbunătăţită

-Text îmbunătăţit

-Prevederea se regăseşte în textul noului alin.(2)

13
Art. 10. – Exercitarea profesiei de detectiv particular este incompatibilă cu:
a)activitatea salarizată în cadrul altor profesii;
b)ocupaţii care influenţează independenţa profesiei ori contravin bunelor moravuri;
c)exercitarea nemijlocită de fapte de comerţ.
Nemodificat

a) activitatea salarizată în cadrul altor profesii, care implică exerciţiul autorităţii publice;

b) activităţi care influenţează independenţa profesiei ori contravin bunelor moravuri;

(Autor: dl.dep. Răzvan Ionescu)

Nemodificat
-Textul adăugat conferă normei amendate mai multă permisivitate. Spre exemplu, potrivit textului iniţial, detectivul nu ar fi putut desfăşura o muncă didactică fără normă întreagă.

-Se corelează cu prevederea de la art.5 lit.e), pentru situaţia în care activitatea de la lit.a) intervine după dobândirea calităţii de detectiv particular.

14
CAPITOLUL  III

DREPTURILE ŞI OBLIGAŢIILE DETECTIVULUI PARTICULAR ŞI ALE SOCIETĂŢILOR ÎN CARE ACEŞTIA ÎŞI DESFĂŞOARĂ ACTIVITATEA
CAPITOLUL  III

DREPTURILE ŞI OBLIGAŢIILE DETECTIVULUI PARTICULAR,  ALE SOCIETĂŢILOR SPECIALIZATE ŞI CABINETELOR INDIVIDUALE  ÎN CARE ACESTA ÎŞI DESFĂŞOARĂ ACTIVITATEA

(Autor: dl.dep. Ioan Oltei)
-Pentru corelare cu art.2

15
Art. 11. - (1) În exercitarea profesiei, detectivul particular are dreptul să efectueze investigaţii în legătură cu persoanele, bunurile, faptele, datele şi împrejurările care fac obiectul acestei activităţi, cu respectarea strictă a drepturilor şi libertăţilor cetăţenilor, precum şi a dispoziţiilor legale.

(2) În efectuarea investigaţiei, detectivul particular poate solicita persoanelor fizice sau autorităţilor publice informaţii care, potrivit legii, nu sunt  confidenţiale sau secrete.
Nemodificat

(2) În efectuarea investigaţiei, detectivul particular poate solicita persoanelor fizice sau autorităţilor publice informaţii care, potrivit legii, nu sunt clasificate şi nu aduc atingere dreptului la viaţă intimă, familială şi privată ori altor drepturi şi libertăţi fundamentale ale persoanei vizate.

(Autor:dl.dep.Răzvan Ionescu)
-Amendamentul propus conferă textului puterea de normă imperativă, în ocrotirea şi respectarea personalităţii individului,  a drepturilor şi libertăţilor cetăţeneşti.



16
Art. 12. - Detectivul particular are următoarele obligaţii:

a)să manifeste probitate şi conştiinciozitate profesională, scopul activităţii sale fiind aflarea adevărului în cauza pentru care a fost angajat;

b)să folosească metode şi mijloace de investigare prin care să nu aducă atingere normelor de drept ori drepturilor şi libertăţilor cetăţeneşti;

c) să păstreze secretul profesional cu privire la actele, faptele, datele şi împrejurările despre care a luat cunoştinţă în timpul activităţii sale, chiar şi după încetarea lucrului, cu excepţia situaţiilor în care, pentru înfăptuirea justiţiei, acestea sunt necesare aflării adevărului ori legea sau părţile interesate îl dezleagă de această obligaţie; calitatea de martor are întâietate faţă de calitatea de detectiv particular;

d)să nu uzeze de calitatea de detectiv particular decât în interesul serviciului.
Nemodificat

Nemodificat

Nemodificat

c)să păstreze, chiar şi după încetarea calităţii de detectiv particular, secretul profesional cu privire la actele, faptele, datele şi împrejurările despre care a luat cunoştinţă în timpul desfăşurării activităţii, cu excepţia cazurilor expres prevăzute de lege;"

(Autor: dl.dep. Răzvan Ionescu)

Nemodificat


-Pentru simplificare, textul a fost reformulat, detectivul urmând a se supune aceloraşi exigenţe.

17
Art. 13. – Detectivului particular, în desfăşurarea activităţii, îi este interzisă efectuarea de investigaţii cu privire la :

a) activitatea personalului reprezentanţelor diplomatice şi consulare sau a organizaţiilor internaţionale cu statut similar;

b) persoanele care îndeplinesc permanent sau temporar, cu orice titlu, o activitate în interesul autorităţilor publice, instituţiilor publice, instituţiilor sau altor persoane juridice de interes public ori în serviciile de interes public;

c) datele confidenţiale cu privire la convingerile politice, religioase, filozofice  sau sindicale şi la exprimarea acestor convingeri, la predispoziţiile sexuale, sănătatea, originea socială sau etnică a unei persoane;

d)cauzele penale aflate în lucru la organele judiciare;

e)activităţile specifice desfăşurate de instituţiile cu atribuţii în domeniul apărării, ordinii publice şi siguranţei naţionale.
Nemodificat

Nemodificat

b)activitatea persoanelor, desfăşurată permanent sau temporar, cu orice titlu, în interesul autorităţilor publice, instituţiilor sau altor persoane juridice de interes public ori în serviciile de interes public;
c)datele confidenţiale cu privire la convingerile politice, religioase, filozofice sau sindicale şi la exprimarea acestor convingeri, la orientarea sexuală, sănătatea, originea socială sau etnică a unei persoane;

(Autor: dl.dep. Răzvan Ionescu)

Nemodificat

Nemodificat
-Interdicţia trebuie să vizeze doar aspectele care privesc activitatea de serviciu a categoriilor de persoane la care se face trimitere

- Termenul este mai adecvat.

18
Art. 14. - Societăţile specializate de detectivi particulari, au următoarele drepturi:

a)să se doteze şi să folosească mijloacele tehnice  de investigare şi comunicaţii permise de lege;

b)să organizeze cursuri şi alte activităţi de pregătire profesională şi fizică specifice, pentru perfecţionarea pregătirii personalului societăţii;

c)să se afilieze în asociaţii profesionale, care să le reprezinte şi să le apere interesele în relaţiile cu alte asociaţii sau instituţii ale statului;

d)să solicite oficial de la autorităţile publice date despre persoane, bunuri sau situaţii necesare detectivului particular în procesul de investigare care, potrivit legii, nu sunt confidenţiale sau secrete.

Art. 14 - Societăţile specializate şi cabinetele individuale de detectivi particulari, au următoarele drepturi:
Nemodificat

b) să organizeze cursuri şi alte activităţi de pregătire profesională şi fizică specifice pentru perfecţionarea pregătirii personalului propriu;

c)să se afilieze în asociaţii profesionale care să le reprezinte interesele în relaţiile cu alte asociaţii sau cu instituţii ale statului;

d) să solicite oficial de la autorităţile publice date despre persoane, bunuri sau situaţii necesare detectivului particular în procesul de investigare care, potrivit legii, nu sunt clasificate şi nu aduc atingere dreptului la viaţă intimă, familială şi privată ori altor drepturi şi libertăţi fundamentale ale persoanei vizate."

 (Autor: dl.dep. Răzvan Ionescu)
- Pentru corelare cu art.2.

- Pentru evitarea repetării cuvântului "societate"

- În acest context, reprezentarea presupune şi apărarea intereselor societăţilor specializate

-Pentru corelarea textului cu prevederile constituţionale referitoare la drepturile şi libertăţile cetăţeneşti.

19
Art. 15. - În organizarea şi desfăşurarea activităţii, societăţile specializate de detectivi particulari sunt obligate:

a)să angajeze şi să folosească pentru activităţile specifice de investigaţii numai personal atestat în condiţiile legii;
b)să comunice inspectoratului de poliţie al judeţului sau, după caz, al Direcţiei Generale de Poliţie a municipiului Bucureşti, în termen de 10 zile detectivii particulari angajaţi sau care au încetat raporturile contractuale cu societatea, precum şi cei aflaţi în situaţiile prevăzute la art. 8;

c)să întreprindă investigaţii numai în baza unei convenţii scrise;

d)să ţină evidenţa cazurilor în care efectuează investigaţii, într-un registru numerotat şi înregistrat la organele fiscale teritoriale;

e)la solicitarea scrisă a parchetului, organelor de cercetare ale poliţiei sau a instanţelor judecătoreşti, să pună la dispoziţia acestora datele şi informaţiile necesare, dacă acestea sunt utile pentru aflarea adevărului în cauzele aflate pe rol;

-

f)în raport de posibilităţi şi pe baza unor convenţii, să primească în practică elevi ai şcolilor de detectivi particulari.
Art. 15. - În organizarea şi desfăşurarea activităţii, detectivii particulari din societăţile specializate şi din cabinetele individuale au obligaţia:

Transferat cu modificări la lit. e)

SE ELIMINĂ
a)să întreprindă investigaţii numai în baza unei convenţii scrise, încheiate cu clientul;
b) să înfiinţeze un registru numerotat şi să îl  înregistreze la inspectoratul de poliţie al judeţului sau, după caz, la Direcţia Generală de Poliţie a municipiului Bucureşti, în care va ţine evidenţa cazurilor  investigate;

c)să comunice datele şi informaţiile solicitate de organele de cercetare penală, de procuror sau de instanţa de judecată;

d) în cazurile în care constată că informaţiile obţinute vizează siguranţa naţională, să sesizeze de îndată autorităţile cu atribuţii în domeniu;

e)să angajeze şi să folosească pentru activităţile specifice de investigaţii numai persoane care au calitatea de detectiv particular."

(Autori: d-nii dep.Răzvan Ionescu şi Virgil Popescu)

Nemodificat
-Corelare cu art.2

-Textul nu este necesar

-Formularea este  mai cuprinzătoare.

-Pentru simplificarea textului.

· Textul este necesar.

-Pentru ca prevederea să fie mai clară şi fără posibilitatea de a fi interpretată

20
CAPITOLUL  IV

SANCŢIUNI
Nemodificat


21
Art. 16. – Nerespectarea dispoziţiilor prezentei legi atrage, după caz, răspunderea civilă, materială, disciplinară, contravenţională sau penală.
Nemodificat


22
Art. 17. - Încălcarea prevederilor art. 2 alin. (1), art. 4 şi art. 6 lit. h) constituie infracţiuni şi se pedepsesc potrivit Codului penal.
Nemodificat


23
Art. 18. - Constituie contravenţii următoarele fapte, dacă nu sunt săvârşite în astfel de condiţii încât, potrivit legii penale, sunt considerate infracţiuni:
a)efectuarea de investigaţii în alte cazuri decât cele prevăzute la art. 1 alin.(1) sau cu încălcarea prevederilor art. 12 lit. b), c) şi d) şi art. 13;
b)încălcarea prevederilor art. 3 alin. (1) şi alin. (3) şi neprezentarea legitimaţiilor pentru viză în maximum 10 zile de la expirare;
c)încălcarea prevederilor art. 2 alin.(2) şi (3),  art. 3 alin.(2), art. 9 alin.(1) şi art. 15.
Nemodificat
Nemodificat

b)încălcarea prevederilor art. 3 alin.(1) şi (3);

c) încălcarea prevederilor art. 2 alin.(2) şi (3),  art. 3 alin.(2) şi art. 15 lit. a) - e).

(Autor: dl.dep.Răzvan Ionescu)
-Textul este corespunzător.

-Norma de la art.9 alin.(1) conţine reguli de procedură care nu pot fi sancţionate

- Pentru nesancţionarea nerespectării prevederilor de la art.15 lit. f).

24
Art. 19. - (1) Contravenţiile prevăzute la art. 18 se sancţionează după cum urmează:

a)faptele prevăzute la lit. a) şi lit. c), cu amendă de la 2.000.000 la 5.000.000 lei;

b)fapta prevăzută la lit. b) cu amendă de la 500.000 la 2.000.000 lei.

(2) În cazul contravenţiilor prevăzute la art. 18 lit. c), sancţiunea amenzii poate fi aplicată şi persoanei juridice, caz în care limitele acesteia sunt de la 5.000.000 lei la 10.000.000 lei.
Nemodificat

a)faptele prevăzute la lit. a) şi lit. c), cu amendă de la 5.000.000 la 10.000.000 lei;

b)fapta prevăzută la lit. b), cu amendă de la 2.000.000 la 5.000.000 lei.

(2) În cazul contravenţiilor prevăzute la art. 18 lit. c), sancţiunea amenzii poate fi aplicată şi persoanei juridice, caz în care limitele acesteia sunt de la 10.000.000 la 25.000.000 lei.

(Autor: dl.dep.Răzvan Ionescu)
- Pentru actualizarea cuantumului amenzilor.

- Pentru actualizarea cuantumului amenzilor.

- Pentru actualizarea cuantumului amenzilor.

25
Art. 20. - (1) Repetarea săvârşirii contravenţiei prevăzute la art. 18 lit. a) în interval de un an, atrage suspendarea atestatului pe o perioadă de la 3 la 6 luni.
(2) Suspendarea atestatului şi revocarea suspendării se dispun în toate cazurile, de către Inspectoratul General al Poliţiei, la propunerea inspectoratelor de poliţie judeţene sau Direcţiei Generale de Poliţie a municipiului Bucureşti şi se comunică persoanei în cauză.
Art. 20. - (1) Repetarea săvârşirii contravenţiilor prevăzute la art. 18 lit. a) şi c) în interval de un an, atrage suspendarea atestatului pe o perioadă de la 3 la 6 luni.

"(2) Suspendarea atestatului şi revocarea suspendării se dispun în toate cazurile, de către Inspectoratul General al Poliţiei Române, la propunerea inspectoratelor de poliţie judeţene sau Direcţiei Generale de Poliţie a municipiului Bucureşti şi se comunică persoanei în cauză."

(Autor: dl.dep.Ioan Oltei)
-Pentru sancţionarea corespunzătoare a repetării faptelor  incriminate de  art.18 lit. c).

- Completare necesară

26
Art. 21. - Constatarea contravenţiilor şi aplicarea sancţiunii se face de către poliţişti anume desemnaţi de Inspectoratul General al Poliţiei.
Art. 21. - Constatarea contravenţiilor şi aplicarea sancţiunii se fac de către poliţişti anume desemnaţi de Inspectoratul General al Poliţiei Române.

(Autor: dl.dep.Ioan Oltei)
-Pentru a se realiza acordul gramatical

27
Art. 22. - Prevederile Legii nr. 32/1968 privind stabilirea şi sancţionarea contravenţiilor, cu excepţia celor prevăzute la art. 25-27, se aplică în cazul contravenţiilor stabilite de prezenta lege.
Art. 22. - Prevederile Ordonanţei Guvernului nr. 2/2001 privind regimul juridic al contravenţiilor, aprobată cu modificări şi completări prin Legea nr. 180/2002, cu modificările ulterioare, cu excepţia art. 28 şi 29, se aplică şi contravenţiilor prevăzute de prezenta lege.

(Autor: dl.dep.Ioan Oltei)
-Ca urmare a schimbărilor intervenite în legislaţie.



28
Art. 23. - (1) Încălcarea obligaţiilor prevăzute la art. 15 poate atrage şi suspendarea autorizării de funcţionare a societăţii specializate pe o perioadă între o lună şi 3 luni.
(2) Autorizarea se anulează dacă, în interval de un an de la data la care a expirat termenul de suspendare a autorizării, este săvârşită din nou una din faptele care atrag măsura suspendării.
Art. 23. - (1) Încălcarea obligaţiilor prevăzute la art. 15 poate atrage şi suspendarea atestatului de detectiv particular sau, după caz, a licenţei de funcţionare a societăţii  specializate de detectivi, pe o perioadă cuprinsă între o lună şi 3 luni.

(Autor: dl.dep.Virgil Popescu)
(2)Atestatul de detectiv particular sau, după caz, licenţa de funcţionare a societăţii specializate de detectivi poate fi anulat dacă, într-un interval de un an de la data la care a expirat termenul de suspendare a atestatului sau a licenţei, este săvârşită din nou una din faptele care atrag măsura suspendării."

(Autor: dl.dep.Răzvan Ionescu)
- Se introduc în text şi prevederi referitoare la atestat.

- Se introduc în text şi prevederi referitoare la atestat.

29
Art. 24. - (1) Acţionarii sau, după caz, asociaţii răspund de legalitatea activităţii societăţii.
(2) În cazul condamnării penale, printr-o hotărâre judecătorească rămasă definitivă, a acţionarilor sau a asociaţilor, a conducătorului executiv al societăţii ori a detectivului, pentru nerespectarea obligaţiei prevăzute la alin. (1), autorizarea sau, după caz, atestarea se anulează.

(3)Măsurile prevăzute la art. 23 se dispun de instanţele de judecată, la propunerea inspectoratelor de poliţie judeţene ori, după caz, a Direcţiei Generale de Poliţie a municipiului Bucureşti.
-

-
SE ELIMINĂ

SE ELIMINĂ

(1) Măsurile prevăzute la art. 23 se dispun de inspectoratul de poliţie al judeţului sau, după caz, de către Direcţia Generală de Poliţie a municipiului Bucureşti.

(2) Împotriva măsurilor prevăzute la alin.(1), detectivul particular sau, după caz, societatea comercială specializată poate face plângere la judecătoria în circumscripţia căreia îşi are domiciliul sau sediul.

(3) Hotărârea        instanţei             este
definitivă.
(Autor: dl.dep.Răzvan Ionescu)
-Textele nu sunt necesare

-Textele nu sunt necesare

-Măsurile sunt de competenţa Poliţiei Române şi nu a instanţelor de judecată

-Texte necesare, în concordanţă cu dreptul comun.



30
CAPITOLUL  V

DISPOZIŢII FINALE
Nemodificat


31
Art. 25. - Controlul activităţii specifice desfăşurate de societăţile de detectivi se efectuează de poliţişti anume desemnaţi de către Inspectoratul General al Poliţiei.
SE ELIMINĂ

(Autori: d-nii dep.Viorel Gheorghiu şi Marius Iriza)
-Textul nu este necesar

32
Art. 26. - Inspectoratul General al Poliţiei ţine evidenţa tuturor detectivilor particulari atestaţi şi a societăţilor specializate de detectivi.
Art. 25 - Inspectoratul General al Poliţiei Române ţine evidenţa tuturor detectivilor atestaţi, a societăţilor specializate şi a cabinetelor individuale de detectivi particulari."

(Autor: dl.dep.Răzvan Ionescu)
-Completare necesară, care corespunde Legii de organizare şi funcţionare a Poliţiei Române.

- Corelare cu art.2

33
Art. 27. - Nomenclatorul de activităţi din economia naţională se completează cu cea de detectiv particular.
Art. 26. - Nomenclatorul de activităţi din economia naţională se completează cu activitatea de detectiv particular."

(Autor: dl.dep.Ioan Oltei)
- Folosirea termenului adecvat.

34
Art. 28. - În termen de 90 de zile de la publicarea legii în Monitorul Oficial al României, Inspectoratul General al Poliţiei va elabora instrucţiunile şi normele de aplicare a prezentei legi.

Art. 27. - (1) Prezenta lege intră în vigoare la 90 de zile de la publicarea în Monitorul Oficial al României, Partea I.
(2) În 60 de zile de la publicare, Inspectoratul General al Poliţiei Române şi Serviciul Român de Informaţii vor elabora proiectul normelor de aplicare a legii, pe care îl vor supune aprobării Guvernului."

(Autor: dl.dep.Răzvan Ionescu)
-Pentru respectarea normelor de tehnică legislativă.

-Este necesar  ca instituţiile nominalizate să elaborareze normele de aplicare a legii până la intrarea în vigoare a acesteia.

II. Amendamente respinse

În cursul dezbaterii, Comisia a respins următoarele amendamente:

Nr. crt
Textul adoptat de Senat
Amendamentul propus

(Autorul)
Motivare

1.Pentru admitere

2.Pentru respingere

0
1
2
3

1
Art.1 alin.(1), partea introductivă
Art. 1. - (1) Detectivul particular este persoana atestată în condiţiile prezentei legi care, la cererea persoanelor fizice sau juridice, desfăşoară  activităţi specifice de investigare, cu privire la:
1.La articolul 1, partea introductivă a alineatului (1) se modifică şi va avea următorul cuprins

Art.1.(1) Detectivul particular este persoana atestată, în condiţiile prezentei legi, care la cererea persoanei fizice sau juridice, desfăşoară  activităţi specifice de culegere de date şi investigare cu privire la:
(Autor: dl. dep.Virgil Popescu)
1.Activitatea detectivului constă în culegerea de date pentru clientul său.

2.Investigarea presupune şi culegerea de date.

2
Art.1 alin.(1), lit.a)

a)conduita şi moralitatea unor persoane;
La articolul 1, litera a) de la  alineatul (1) SE ELIMINĂ

(Autor: dl.dep.Dorel Zăvoianu)
1.Activitatea detectivului nu trebuie să vizeze aspecte intime ale individului.

2.Investigarea se realizează între limitele stabilite de lege.

3
a)conduita şi moralitatea unor persoane;
La articolul 1, litera a) de la  alineatul (1) se modifică şi va avea următorul cuprins:
a)conduita, moralitatea şi comportamentul unor persoane;

(Autor: dl.dep. Gheorghe Ana)
1.Termenul este mai adecvat.

2. Textul admis de Comisie este corespunzător.

4
a)conduita şi moralitatea unor persoane;
La articolul 1, litera a) de la  alineatul (1) se modifică şi va avea următorul cuprins:
a)Comportamentul concret şi efectiv, în public şi în familie a unor persoane;  

(Autor: dl.dep. Radu Stroe)


1.Textul este mai direct.

2. Textul admis de Comisie este corespunzător, întrucât face referire şi la moralitatea publică a persoanelor.

5
Art.1 alin.(1), lit.b)

b)solvabilitatea ori seriozitatea unei persoane fizice sau juridice potenţială parteneră într-o afacere;
La articolul 1, litera b) a  alineatului (1) se modifică şi va avea următorul cuprins:
b) culegerea de date privind solvabilitatea ori seriozitatea unei persoane fizice sau juridice potenţială parteneră într-o afacere;

(Autor: dl.dep.Dorel Zăvoianu)


1.Formularea este mai adecvată

2. Textul admis de Comisie este corespunzător.

6
Art.1 alin.(1), lit.c)

c)persoanele dispărute de la domiciliu, altele decât cele care sunt în competenţa de cercetare a poliţiei;
La articolul 1, litera c) a  alineatului (1) se modifică şi va avea următorul cuprins:
c)persoanele dispărute de la domiciliu, altele decât cele care sunt de stricta competenţă de cercetare a poliţiei;

(Autor: dl. dep.Virgil Popescu)


1.Termenul este mai adecvat.

2. Textul admis de Comisie este corespunzător. Sub acest aspect, activitatea detectivului se desfăşoară în mod independent şi poate constitui chiar un sprijin pentru  lucrătorii de poliţie. 



7
Art.1 alin.(1), lit.e)
e)asigurarea protecţiei împotriva scurgerii unor informaţii economice, din sfera activităţii agenţilor economici care doresc să păstreze confidenţialitatea acestora;
La articolul 1, litera e) a  alineatului (1) se modifică şi va avea următorul cuprins:
e)asigurarea protecţiei împotriva scurgerii unor informaţii, din sfera activităţii persoanelor fizice sau juridice  care doresc să păstreze confidenţialitatea acestora.

(Autor:dl.dep.Marcu Tudor)


1.Formularea  este mai adecvată.

2. Textul admis de Comisie este corespunzător.

8
Art.1 alin.(1), lit.e)
e)asigurarea protecţiei împotriva scurgerii unor informaţii economice, din sfera activităţii agenţilor economici care doresc să păstreze confidenţialitatea acestora;
La articolul 1, litera e) a  alineatului (1) se modifică şi va avea următorul cuprins:

e)asigurarea protecţiei împotriva scurgerii unor informaţii din sfera activităţii agenţilor economici care doresc să păstreze confidenţialitatea acestora.

(Autor: dl. dep.Virgil Popescu)
1.Formularea  este mai adecvată.

2. Textul admis de Comisie este corespunzător.

9
Art.1 alin.(2)
(2)Activitatea detectivului particular nu poate fi contrară legii, siguranţei naţionale, ordinii publice sau bunelor moravuri.
La articolul 1, alineatul (2) se modifică şi va avea următorul cuprins:
2)Activitatea detectivului particular nu poate fi contrară drepturilor fundamentale garantate de Constituţie şi de Carta drepturilor omului, legii siguranţei naţionale, ordinii publice sau bunelor moravuri.

(Autor:dl.dep.Metin Cerchez)


1.Formularea  este mai adecvată.

2. Textul admis de Comisie este mai general şi cuprinde fondul amendamentului propus

10
Art.1 alin.(2)
(2)Activitatea detectivului particular nu poate fi contrară legii, siguranţei naţionale, ordinii publice sau bunelor moravuri.
La articolul 1, alineatul (2) se modifică şi va avea următorul cuprins:
(2)Activitatea detectivului particular nu poate fi contrară reglementărilor legale interne sau  internaţionale, inclusiv în materie de drepturile omului, la care România este parte.
(Autor: dl.dep.Radu Stroe)
1.Formularea  este mai adecvată.

2. Textul admis de Comisie este mai general şi cuprinde fondul amendamentului propus

11
Art.1 alin.(2)
(2)Activitatea detectivului particular nu poate fi contrară legii, siguranţei naţionale, ordinii publice sau bunelor moravuri.
La articolul 1, alineatul (2) se modifică şi va avea următorul cuprins:

(2)Activitatea detectivului particular nu poate fi contrară reglementărilor legale interne sau  internaţionale la care România este parte.

(Autor:dl.dep.Marcu Tudor)
1.Formularea  este mai adecvată.

2. Textul admis de Comisie este mai general şi cuprinde fondul amendamentului propus

12
Art.1 alin.(3)
(3)Informaţiile obţinute în urma activităţilor desfăşurate de detectivul particular sunt destinate exclusiv clientului acestuia.
La articolul 1, alineatul (3) se modifică şi va avea următorul cuprins:

(3)Informaţiile obţinute în urma activităţilor desfăşurate de detectivul particular sunt destinate clientului acestuia.

(Autor: dl. dep.Virgil Popescu)
1.Aceste informaţii pot fi solicitate şi de către organele statului îndreptăţite a le cunoaşte

2.Proiectul de lege prevede, la art.3 alin (2), situaţiile în care detectivul poate transmite informaţiile obţinute în activitatea de investigare.

13
Art.1 alin.(3)
(3)Informaţiile obţinute în urma activităţilor desfăşurate de detectivul particular sunt destinate exclusiv clientului acestuia.
La articolul 1, alineatul (3) se modifică şi va avea următorul cuprins:

(3)Informaţiile obţinute în urma activităţilor desfăşurate de detectivul particular sunt destinate  clientului acestuia, cu respectarea principiului confidenţialităţii.

(Autor: dl.dep.Răzvan Ionescu)
1.Formularea propusă obligă pe detectivul particular la nedivulgarea informaţiilor către alte persoane,  cu excepţia clientului său.

2.Proiectul de lege prevede, la art.3 alin (2), situaţiile în care detectivul poate transmite informaţiile obţinute în activitatea de investigare.

14
Art.2 alin.(1)

Art. 2. - (1) Detectivul particular îşi poate exercita profesia numai în cadrul societăţilor de detectivi specializate în desfăşurarea activităţilor de investigaţie, înfiinţate conform legii, cu autorizarea Inspectoratului General al Poliţiei.

La articolul 2, alineatul (1) se modifică şi va avea următorul cuprins:
(1) Detectivul particular îşi poate exercita profesia, după caz, numai în cadrul societăţilor specializate de detectivi sau în cabinete individuale, înfiinţate conform Legii nr. 31/1990 privind societăţile comerciale, republicată, modificată şi completată, cu autorizarea Inspectoratului General al Poliţiei şi cu avizul Serviciului Român de Informaţii.

(Autor: dl. dep.Virgil Popescu)


1.Este necesar avizul Serviciului Român de Informaţii.

2.Inspectoratul General al Poliţiei Române poate solicita, în baza protocoalelor de colaborare încheiate între Ministerul de Interne şi  Serviciul Român de Informaţii, datele pe care le consideră necesare şi care sunt de resortul acestui serviciu  

15
Art.2 alin.(1)

Art. 2. - (1) Detectivul particular îşi poate exercita profesia numai în cadrul societăţilor de detectivi specializate în desfăşurarea activităţilor de investigaţie, înfiinţate conform legii, cu autorizarea Inspectoratului General al Poliţiei.
La articolul 2, alineatul (1) se modifică şi va avea următorul cuprins:
(1) Detectivul particular îşi poate exercita profesia, după caz, numai în cadrul societăţilor specializate de detectivi sau în cabinete individuale, înfiinţate conform legii cu autorizarea Inspectoratului General al Poliţiei, care va putea solicita avize şi de la alte instituţii.

(Autor:dl.dep.Marcu Tudor)
1. Pot fi abilitate şi alte instuituţii ale statului pentru avizare.                 

2. În vederea emiterii autorizaţiei, Inspectoratul General al Poliţiei Române poate solicita date de la orice instituţie, dacă acestea sunt necesare acestui scop.

16
Art.2 alin.(1)

Art. 2. - (1) Detectivul particular îşi poate exercita profesia numai în cadrul societăţilor de detectivi specializate în desfăşurarea activităţilor de investigaţie, înfiinţate conform legii, cu autorizarea Inspectoratului General al Poliţiei.


La articolul 2, alineatul (1) se modifică şi va avea următorul cuprins:

(1) Detectivul particular îşi poate exercita profesia, după caz, numai în cadrul societăţilor specializate de detectivi sau în cabinete individuale, înfiinţate conform Legii nr. 31/1990 privind societăţile comerciale, republicată, modificată şi completată, cu autorizarea Inspectoratului General al Poliţie, după consultarea Serviciului Român de Informaţii.

(Autor: dl.dep.Dorel Zăvoianu)
1.Consultarea Serviciului Român de Informaţii este necesară

2. Inspectoratul General al Poliţiei Române poate solicita, în baza protocoalelor de colaborare încheiate între Ministerul de Interne şi  Serviciul Român de Informaţii, datele pe care le consideră necesare şi care sunt de resortul acestui serviciu

17
Art.2 alin.(1)

Art. 2. - (1) Detectivul particular îşi poate exercita profesia numai în cadrul societăţilor de detectivi specializate în desfăşurarea activităţilor de investigaţie, înfiinţate conform legii, cu autorizarea Inspectoratului General al Poliţiei.


La articolul 2, alineatul (1) se modifică şi va avea următorul cuprins:

(1) Detectivul particular îşi poate exercita profesia, după caz, numai în cadrul societăţilor specializate de detectivi sau în cabinete individuale, înfiinţate conform legii, cu autorizarea Inspectoratului General al Poliţiei şi cu avizul Serviciului Român de Informaţii.

(Autor:dl.dep. Timotei Stuparu)

1.Este necesar avizul Serviciului Român de Informaţii.

2.Inspectoratul General al Poliţiei Române poate solicita, în baza protocoalelor de colaborare încheiate între Ministerul de Interne şi  Serviciul Român de Informaţii, datele pe care le consideră necesare şi care sunt de resortul acestui serviciu

18
Art.2 alin.(1)

Art. 2. - (1) Detectivul particular îşi poate exercita profesia numai în cadrul societăţilor de detectivi specializate în desfăşurarea activităţilor de investigaţie, înfiinţate conform legii, cu autorizarea Inspectoratului General al Poliţiei.
La articolul 2, alineatul (1) se modifică şi va avea următorul cuprins:

(1) Detectivul particular îşi poate exercita profesia, după caz, numai în cadrul societăţilor specializate de detectivi sau în cabinete individuale, înfiinţate conform legii, cu avizul Inspectoratului General al Poliţiei.

(Autor: dl.dep.Radu Stroe)
1.Această formulare este suficientă pentru înfiinţarea societăţilor specializate şi a cabinetelor individuale

2.Este necesară  autorizaţia de funcţionare

19
Art. 2 alin.(1)

Art. 2. - (1) Detectivul particular îşi poate exercita profesia numai în cadrul societăţilor de detectivi specializate în desfăşurarea activităţilor de investigaţie, înfiinţate conform legii, cu autorizarea Inspectoratului General al Poliţiei.
La articolul 2, alineatul (1) se modifică şi va avea următorul cuprins:
(1) Detectivul particular îşi poate exercita profesia numai în cadrul societăţilor de detectivi  sau în cabinete individuale, înfiinţate conform legii, cu autorizarea Inspectoratului General al Poliţiei.

(Autor: dl.dep.Costică Canacheu )
1.Textul propus este mai simplificat şi cuprinde acelaşi fond 

2.Textul admis de Comisie este corespunzător. 

20
Articolul 2, alineatul (3)

(3) Conducătorii executivi ai societăţilor de detectivi trebuie să fie absolvenţi ai facultăţii de drept sau ai unei şcoli postliceale de detectivi ori să fi îndeplinit funcţia de poliţist sau lucrător în cadrul unei instituţii publice cu atribuţii în domeniul ordinii publice sau siguranţei naţionale cu grad de ofiţer şi să îndeplinească condiţiile prevăzute la art. 5 lit. c), d),   e) şi f) din prezenta lege.
La articolul 2, alineatul (3) se modifică şi va avea următorul cuprins:
"(3) Pot fi conducători executivi, ai societăţilor specializate sau ai cabinetelor individuale, persoanele care îndeplinesc condiţiile prevăzute la art. 5 lit. c), d), e) şi f) şi care:

a) au absolvit facultatea de drept sau

o şcoală specială de detectivi;

b) şi-au  desfăşurat    activitatea      în
funcţii prevăzute pentru ofiţeri la instituţiile publice cu atribuţii în domeniul apărării ordinii publice sau siguranţei naţionale, şi  nu au activat, în ultimii 3 ani, în cadrul acestora."

(Autori: d-nii. dep.Virgil Popescu şi Răzvan Ionescu)
1.Textul propus,  structurat pe litere, este mai clar şi cuprinde acelaşi fond.

-Este necesar ca activitatea societăţilor şi cabinetelor individuale să fie condusă şi corelată de persoane cu nivel de pregătire profesională ridicat.

-Pentru a se realiza corelarea cu art.5 lit.b);

2.Textul admis de Comisie este corespunzător.



21
Art. 3 alin.(3)

Art.3.-(3) În activitatea desfăşurată, detectivul particular se supune numai legii, statutului societăţii specializate de detectivi, precum şi normelor de ordine interioară, aprobate de Inspectoratul General al Poliţiei.

La articolul 3, alineatul (3) se modifică şi va avea următorul cuprins:
(3) În activitatea desfăşurată, detectivul particular se supune legii, statutului societăţii specializate de detectivi sau cabinetului individual, precum şi normelor deontologiei profesionale, aprobate de ministrul de interne şi directorul Serviciului Român de Informaţii.
(Autor: dl. dep.Virgil Popescu)
1. Este necesar să existe un cod cuprinzând normele deontologiei profesiei de detectiv.

2.Normele de aplicare a legii pot conţine şi prevederi referitoare la acest aspect sau pot fi elaborate ulterior asemenea norme cu caracter special

22
Art. 4
Art. 4. - Activitatea de detectiv particular poate fi desfăşurată numai de persoanele care au dobândit această calitate.
Articolul 4 se modifică şi va avea următorul cuprins:

Art. 4. - Activitatea de detectiv particular poate fi desfăşurată numai de persoanele care au  această calitate.

(Autor: dl.dep.Constantin Bucur)


1.Pentru simplificarea textului

2.Textul admis de Comisie este corespunzător şi face referire la persoane "atestate profesional"

23
Art.5 lit.b)

b)posedă cel puţin studii medii cu examen de bacalaureat şi este absolvent al unei şcoli postliceale de detectivi sau a îndeplinit funcţia de poliţist ori lucrător în cadrul unor instituţii publice cu atribuţii în domeniul ordinii publice ori siguranţei naţionale sau sunt absolvenţi ai facultăţii de drept;
La articolul 5, litera b) se modifică şi va avea următorul cuprins:
b)posedă cel puţin studii medii cu examen de bacalaureat şi este absolventă al unei şcoli postliceale de detectivi sau care a avut calitatea de poliţist ori lucrător în cadrul unor instituţii publice cu atribuţii în domeniul ordinii publice ori siguranţei naţionale sau a absolvit facultatea de drept;

(Autor: dl. dep.Virgil Popescu)
1.Pentru o exprimare corectă.

2. Textul admis de Comisie este corespunzător

24
Art.5 lit.c)

c)este apt din punct de vedere medical;
La articolul 5, litera c) se modifică şi va avea următorul cuprins:
c) este declarată aptă pentru exercitarea profesiei, pe baza examenelor medicale şi psihologice de specialitate obligatorii;

(Autor: dl. dep.Virgil Popescu)
1.Nu este suficient doar un certificat medical obişnuit

2.Normele de aplicare a legii vor trebui să cuprindă în detaliu şi examenele medicale obligatorii

25
Art.5 lit.d)

d)nu a săvârşit fapte penale şi are o bună reputaţie;


La articolul 5, litera d) se modifică şi va avea următorul cuprins:
d) nu a fost condamnat definitiv pentru săvârşirea unei infracţiuni de natură să îl facă incompatibil cu profesia de detectiv particular;

(Autor: dl. dep.Virgil Popescu)
1.Pentru ca prevederea să fie mai permisivă

2.Textul admis de Comisie, "nu a săvârşit fapte penale;" este acoperitor

26
Art.5 lit.g)

g) a promovat examenul de atestare a calităţii de detectiv, conform prevederilor art. 7. Nu susţin examen de atestare foştii magistraţi şi poliţiştii.
La articolul 5, litera g) se modifică şi va avea următorul cuprins:
g) a promovat examenul de atestare a calităţii de detectiv, conform prevederilor art. 7. Nu susţin examen de atestare foştii magistraţi, precum şi poliţiştii şi ofiţerii din structurile de apărare şi siguranţă naţională cu pregătire juridică sau de specialitate în culegerea de informaţii;
(Autor: dl. dep.Virgil Popescu)
1.Pentru aceste categorii de persoane examenul nu este necesar

2. Pentru ca  susţinerea examenului să fie obligatorie pentru toate categoriile de candidaţi.

27
Art.6 lit.c)

c) actul de stare civilă, copie legalizată;


 La articolul 6, litera c) se modifică şi va avea următorul cuprins:
c) certificatul de naştere în copie legalizată;

(Autor: dl. dep.Virgil Popescu)
1. Pentru precizarea documentului individual

2.Textul iniţial este mai general şi poate include, spre exemplu,  şi certificatul de căsătorie

28
Art.6 lit.d)

d)actul de studii, copie legalizată;

La articolul 6, litera d) se modifică şi va avea următorul cuprins:
d) actul de studii universitare sau de absolvire al unui curs de specialitate, în copie legalizată;
(Autor: dl. dep.Virgil Popescu)
1.Pentru precizarea expresă a actelor de studii

2. Aceste acte se depun potrivit prevederilor  art.2 alin. (3), în funcţie de categoria cadidaţilor din care face parte persoana respectivă

29
Art.6 lit.f)

f)certificate medicale şi de testare psihologică eliberate de către o unitate sanitară specializată, respectiv, de un laborator autorizat;
La articolul 6, litera f) se modifică şi va avea următorul cuprins:
f)certificat medical şi de testare psihologică, eliberate de către o unitate sanitară de strictă specialitate;

(Autor: dl. dep.Virgil Popescu)
1.Nu este suficient doar un certificat medical obişnuit

2.Normele de aplicare vor cuprinde în detaliu şi examenele medicale obligatorii

30
Art.6 lit.h)

h)declaraţie din care să rezulte că nu se află în situaţia prevăzută la art. 5 lit. e);
La articolul 6, litera h) se modifică şi va avea următorul cuprins:
h)declaraţie din care să rezulte că nu se află în situaţii de incompatibilitate;
(Autor: dl. dep.Virgil Popescu)
1.Formulare mai adecvată

2. Forma admisă de Comisie face o trimitere directă la textul legii

31
Art.6 lit.i)

i)dovada achitării tarifului pentru susţinerea examenului de atestare a cunoştinţelor, stabilit în conformitate cu dispoziţiile legale.
La articolul 6, litera i) se modifică şi va avea următorul cuprins:
e)dovada achitării taxei pentru susţinerea examenului de atestare a cunoştinţelor, stabilită în conformitate cu dispoziţiile legale.

(Autor: dl. dep.Virgil Popescu)
1.Pentru corectitudinea exprimării

2.

32
Art.7 alin. (2)

(2) Comisia de examinare se întruneşte trimestrial, iar verificarea cunoştinţelor se face potrivit tematicii aprobate de Inspectoratul General al Poliţiei.


La articolul 7, alineatul (2) se modifică şi va avea următorul cuprins:

(2) Comisia de examinare se întruneşte trimestrial pentru verificarea cunoştinţelor, potrivit tematicii aprobate de Inspectoratul General al Poliţiei.

(Autor: dl. dep.Valentin Vasilescu)
1.Pentru simplificarea exprimării

2.Pentru a nu se crea confuzia că această comisie s-ar întruni potrivit tematicii aprobate

33
Art.7 alin.(3)

(3) După promovarea examenului, detectivului particular i se eliberează un atestat, pe baza căruia se poate angaja la orice societate autorizată să desfăşoare activităţi de investigare.


La articolul 7, alineatul (3) se modifică şi va avea următorul cuprins:

(3) După promovarea examenului, detectivului particular i se eliberează un atestat,  în baza căruia   poate desfăşura activităţi de investigare individual sau  la orice societate autorizată.

(Autor: dl. dep.Marius Iriza)


1. .Pentru simplificarea exprimării

2. Textul admis de Comisie prevede că detectivul se poate asocia sau angaja la o societate specializată, sau îşi poate înfiinţa un cabinet individual

34
Art.10, lit.a)

a)activitatea salarizată în cadrul altor profesii;


La articolul 10, litera a) 
SE ELIMINĂ

(Autori: d-nii dep.Gheorghe Ana şi Radu Stroe)
1. Nimeni nu trebuie privat de dreptul de a munci, atât cât poate şi doreşte să o facă

2. Forma admisă de Comisie este îmbunătăţită faţă de textul iniţial şi se referă la profesii care implică exerciţiul autorităţii publice

35
Art.12, lit.c)

c) să păstreze secretul profesional cu privire la actele, faptele, datele şi împrejurările despre care a luat cunoştinţă în timpul activităţii sale, chiar şi după încetarea lucrului, cu excepţia situaţiilor în care, pentru înfăptuirea justiţiei, acestea sunt necesare aflării adevărului ori legea sau părţile interesate îl dezleagă de această obligaţie; calitatea de martor are întâietate faţă de calitatea de detectiv particular;
La articolul 12, litera c) se modifică şi va avea următorul cuprins:

c) să păstreze, chiar şi după încetarea calităţii de detectiv particular, secretul profesional cu privire la actele, faptele, datele şi împrejurările despre care a luat cunoştinţă în timpul desfăşurării activităţii, cu excepţia cererilor instanţelor de judecată; 

(Autori: d-nii dep. Radu Stroe şi MarcuTudor)


1.Pentru simplificarea textului

2. Forma admisă de Comisie prevede ca excepţie "cazurile expres prevăzute de lege", ceea ce presupune că sunt incluse şi cererile parchetului, aşa cu prevede art.3 alin.(2)

36
Art.12, lit.d)

d)să nu uzeze de calitatea de detectiv particular decât în interesul serviciului.


La articolul 12, litera d)
SE ELIMINĂ

(Autori: d-nii dep. Radu Stroe şi Valentin Vasilescu)


1.Textul nu este necesar

2.Interdicţia este general admisă, atât în dreptul comparat, cât şi în legislaţia română care reglementează statutul altor categorii de personal. Pe cale de consecinţă şi în aplicarea principiului a pari, detectivul particular trebuie să se supună aceleiaşi exigenţe

37
Art.12, lit.d)

d)să nu uzeze de calitatea de detectiv particular decât în interesul serviciului.
La articolul 12, litera d) se modifică şi va avea următorul cuprins:
d)să nu uzeze de calitatea de detectiv particular decât în interesul clientului.

(Autor: dl. dep.Ovidiu Drăgănescu)
1.Clientul este beneficiarul activităţii detectivului

2.Interesele serviciului includ şi interesele clientului.

38
Art.12, lit.d)

d)să nu uzeze de calitatea de detectiv particular decât în interesul serviciului.
La articolul 12, litera d) se modifică şi va avea următorul cuprins:
d)să nu uzeze de calitatea de detectiv particular decât în interesul angajatorului.

(Autor: dl. dep.Marcu Tudor)
1.Angajatorul este beneficiarul activităţii detectivului

2.- Interesele serviciului includ şi interesele persoanei care recurge la serviciile detectivului.

- Pentru a nu se confunda societatea specializată, care are calitatea de angajator al detectivului, cu clientul.

39
Art.13, lit.b)

b)persoanele care îndeplinesc permanent sau temporar, cu orice titlu, o activitate în interesul autorităţilor publice, instituţiilor sau altor persoane juridice de interes public ori în serviciile de interes public;
La articolul 13, litera b)
SE ELIMINĂ

(Autori: d-nii dep.MarcuTudor, Marius Iriza şi  Radu Stroe)
1.Textul nu este necesar

2.Forma adoptată de Comisie face referire la "activitatea persoanelor". Cunoaşterea activităţii anumitor categorii de persoane sau o eventuală divulgare de către detectiv ar putea periclita aspecte de interes public.

40
Art.13, lit.b)

b)persoanele care îndeplinesc permanent sau temporar, cu orice titlu, o activitate în interesul autorităţilor publice, instituţiilor sau altor persoane juridice de interes public ori în serviciile de interes public;
La articolul 13, litera b) se modifică şi va avea următorul cuprins:
b)activitatea persoanelor care sunt investite cu exerciţiul autorităţii publice ori sunt încadrate într-o instituţie din domeniul apărării, ordinii publice şi siguranţei naţionale.

(Autor: dl. dep.Virgil Popescu)
1.Atât textul iniţial  cât şi textul adoptat de Comisie sunt excesive. Amendamentul de faţă se referă la persoane a căror activitate de serviciu îmbracă, într-adevăr, aspecte de interes public

2.Textul admis de Comisie este acoperitor

41
Art.13, lit.b)

b)persoanele care îndeplinesc permanent sau temporar, cu orice titlu, o activitate în interesul autorităţilor publice, instituţiilor sau altor persoane juridice de interes public ori în serviciile de interes public;


La articolul 13, litera b) se modifică şi va avea următorul cuprins:
b)persoanele care îndeplinesc permanent sau temporar, cu orice titlu privind activităţile autorităţilor publice, instituţiilor sau altor persoane juridice de interes public ori în serviciile de interes public;

(Autor: dl. dep.Dorel Bahrin)
1.Formulare adecvată

2. Forma admisă de Comisie este corespunzătoare

42
Art.13, lit.b)

b)persoanele care îndeplinesc permanent sau temporar, cu orice titlu, o activitate în interesul autorităţilor publice, instituţiilor sau altor persoane juridice de interes public ori în serviciile de interes public;
La articolul 13, litera b) se modifică şi va avea următorul cuprins:
b)persoanele care îndeplinesc permanent sau temporar, cu orice titlu, o activitate în interesul autorităţilor publice, instituţiilor sau altor persoane juridice de interes public ori în serviciile de interes public, numai în legătură cu activităţile pe care le desfăşoară în această calitate;

(Autor: dl. dep.Tibor Toro)
1. Este necesară precizarea că norma juridică vizează activitatea desfăşurată de aceste persoane.

2. Textul admis de Comisie cuprinde această formulare

43
Art.13, lit.e)

e)activităţile specifice desfăşurate de instituţiile cu atribuţii în domeniul apărării, ordinii publice şi siguranţei naţionale.
La articolul 13, litera e) se modifică şi va avea următorul cuprins:
e)activităţile specifice desfăşurate de instituţiile cu atribuţii în domeniul apărării, şi siguranţei naţionale

(Autor: dl. dep.Marcu Tudor) 
1.Nu este necesar a se menţiona "ordinea publică"

2.Domeniul în cauză nu poate fiinţa fără ordine publică

44
Art.14, lit.c)

c)să se afilieze în asociaţii profesionale, care să le reprezinte şi să le apere interesele în relaţiile cu alte asociaţii sau instituţii ale statului;
La articolul 14, litera c) se modifică şi va avea următorul cuprins:
c)să se afilieze în asociaţii profesionale, care să le reprezinte şi să le apere interesele în relaţiile cu alte asociaţii sau instituţii;

(Autor: dl. dep.Marcu Tudor)


1.Eliminarea este necesară

2.Forma admisă de Comisie nu elimină posibilitatea reprezentării intereselor societăţilor specializate şi cabinetelor idividuale în relaţiile cu alte persoane juridice.

45
Art.14, lit.c)

c)să se afilieze în asociaţii profesionale, care să le reprezinte şi să le apere interesele în relaţiile cu alte asociaţii sau instituţii ale statului;
La articolul 14, litera c) se modifică şi va avea următorul cuprins:
c)să se afilieze în asociaţii profesionale, care să le reprezinte şi să le apere interesele;

(Autor: dl. dep.Dănuţ Saulea)


1.Pentru simplificarea textului

2. Forma admisă de Comisie este corespunzătoare

46
Art.14, lit.d)

d)să solicite oficial de la autorităţile publice date despre persoane, bunuri, sau situaţii necesare detectivului particular în procesul de investigare care, potrivit legii, nu sunt confidenţiale sau secrete.
La articolul 14, litera d) se modifică şi va avea următorul cuprins:
d)să solicite oficial de la organizaţiile publice sau societăţile private date despre persoane, bunuri, sau situaţii necesare detectivului particular în procesul de investigare care, potrivit legii, nu sunt confidenţiale sau secrete.

(Autor: dl. dep.Octavian Mitu)


1.Pentru instituirea obligaţiei ca şi  societăţile private să prezinte astfel de  date

2.Comisia a admis un text îmbunătăţit, care corespunde într-o mai mare măsură scopurilor acestei norme juridice

47
Articolul 17

Art. 17. - Încălcarea prevederilor art. 2 alin. (1), art. 4 şi art. 6 lit. h) constituie infracţiuni şi se pedepsesc potrivit Codului penal.
Articolul 17 se modifică şi va avea următorul cuprins:

Art. 17. (1) Exercitarea fără drept a profesiei de detectiv se pedepseşte cu închisoare de la o lună la un an sau cu amendă.

(2) Cu aceeaşi pedeapsă se sancţionează şi fapta persoanei care exercită profesia de detectiv în afara societăţii comerciale sau cabinetului individual, prevăzute la art.2 alin.(1)

(Autor: dl. dep.Virgil Popescu)


1. Pentru a nu fi incriminate generic mai multe infracţiuni, contrar regulilor de tehnică legislativă şi principiilor dreptului penal         

2.Textul iniţial este corespunzător     

48
Art.25

Art. 25. - Controlul activităţii specifice desfăşurate de societăţile de detectivi se efectuează de poliţişti anume desemnaţi de către Inspectoratul General al Poliţiei.
Articolul 25 se modifică şi va avea următorul cuprins:
Art. 25 - Controlul activităţii specifice desfăşurate de societăţile de detectivi şi cabinetele individuale se efectuează de poliţişti anume desemnaţi de către Inspectoratul General al Poliţiei, cu avizul Ministerului Public.

(Autor: dl. dep.Răzvan Ionescu)


1. Legea de faţă stabileşte atribuţii în domeniu pentru Inspectoratul General al Poliţiei Române  (ex.art.21), atribuţii care nu ar putea fi îndeplinite dacă acest articol ar fi eliminat, aşa cum s-a votat în Comisie. Avizul Ministerului Public ar înlătura eventuale suspiciuni care ar plana asupra corectitudinii poliţiştilor şi ar întări autoritatea controlului.

2. Controlul nu este necesar.

49
Art.25

Art. 25. - Controlul activităţii specifice desfăşurate de societăţile de detectivi se efectuează de poliţişti anume desemnaţi de către Inspectoratul General al Poliţiei.
Articolul 25 se modifică şi va avea următorul cuprins:

Art. 25 - Controlul activităţii specifice desfăşurate de societăţile de detectivi şi cabinetele individuale se efectuează de poliţişti anume desemnaţi de către Inspectoratul General al Poliţiei Române.

(Autor: dl. dep.Virgil Popescu)
1.Pentru ca Inspectoratul General al Poliţiei Române să aibă posibilitatea de a controla, constata şi aplica sancţiuni, potrivit competenţelor stabilite în acest sens la art.21. 

2. Controlul nu este necesar.

Prin obiectul său de reglementare, proiectul de lege face parte din categoria legilor ordinare.

PREŞEDINTE,

Răzvan IONESCU

Red.exp. Mihai Ţăranu

Înaintăm, alăturat, RAPORTUL asupra proiectului de Lege privind exercitarea profesiei de detectiv particular, trimis cu adresa nr. 229 din 22 mai 2000   şi înregistrat  cu nr. 288/XVII/12 din 23 mai 2000 şi asupra

